stanford-oval/wikipedia huggingface dataset:
แกรี เบลีย์
เริ่มต้นอาชีพ

แม้จะเกิดในอังกฤษ แต่เบลีย์เติบโตในแอฟริกาใต้และเริ่มต้นอาชีพของเขากับสโมสรฟุตบอล Wits University ในโจฮันเนสเบิร์ก ในช่วงปลายทศวรรษที่ 1970 เบลีย์จ่ายค่าเดินทางของตัวเองเพื่อเดินทางไปแมนเชสเตอร์เพื่อทดสอบฝีเท้ากับแมนเชสเตอร์ยูไนเต็ด เขาลงประเดิมสนามให้ยูไนเต็ดเจอกับอิปสวิชทาวน์ (ซึ่งพ่อของเขา รอย เบลีย์ เคยเล่นให้ และเป็นบ้านเกิดของเขาด้วย) เมื่อวันที่ 18 พฤศจิกายน ค.ศ. 1978 เขาลงเล่นให้ปีศาจแดง 294 นัดระหว่างปี ค.ศ. 1978 ถึง ค.ศ. 1987
เขากลายเป็นผู้รักษาประตูมือหนึ่งของยูไนเต็ดในช่วงปลายทศวรรษ 1970 หลังจากการออกจากสโมสรของอเล็กซ์ สเต็ปนีย์ ผู้รักษาประตูมือหนึ่งของสโมสรคนก่อน  เขาได้รับการยกย่องให้เป็น 1 ในผู้รักษาประตูที่ดีที่สุดในอังกฤษในช่วงต้นถึงกลางทศวรรษที่ 1980 ในช่วงเวลาที่เขาอยู่กับแมนเชสเตอร์ยูไนเต็ด เบลีย์คว้าแชมป์เอฟเอคัพและเหรียญรางวัลในปี ค.ศ. 1983 และ ค.ศ. 1985 เขาเล่นภายใต้ผู้จัดการทีมแมนเชสเตอร์ยูไนเต็ด 3 คน; เดฟ เซกซ์ตัน, รอน แอตกินสัน, อเล็กซ์ เฟอร์กูสัน
ยุติอาชีพ

เขาอยู่กับทีมปีศาจแดงจนถึงปี ค.ศ. 1987 จึงได้แขวนถุงมือแต่ก็เปลี่ยนใจกลับมาเล่นอีกครั้งพร้อมกับย้ายกลับมาเล่นที่แอฟริกาใต้อีกครั้งกับทีม ไกเซอร์ชีฟส์ แต่เล่นได้เพียง 3 ปีก็ประกาศแขวนถุงมืออย่างถาวรในปี ค.ศ. 1990 ขณะอายุเพียง 32 ปี
แกะสังเวย

ฉากแท่นบูชาเกนต์ โดย Jan van Eyck
แกะสังเวย (อังกฤษ: sacrificial lamb) เป็นคำอุปมาถึงคนหรือสัตว์ที่ถูกสังเวยเพื่อส่วนรวม มีที่มาจากประเพณีในกลุ่มศาสนาอับราฮัม ซึ่งจะเชือดแกะเป็นเครื่องสังเวยต่อพระเจ้า เนื่องจากถือว่าแกะเป็นสัตว์สูงค่า
ในวงการการเมือง มีการใช้คำนี้เพื่อสื่อถึงการส่งบุคคลเข้าลงแข่งในสนามเลือกตั้งทั้งที่มีโอกาสชนะน้อยมาก เปรียบเหมือนการสังเวยตัวเองเพื่อที่คู่แข่งจะได้ไม่ต้องเผชิญคำครหา ดังเช่นในปี 1956 ที่พรรคเดโมแครตที่ส่งตัวอัดไล สตีเวนสันที่ 2 เข้าแข่งขันกับดไวต์ ดี. ไอเซนฮาวร์ ในการชิงตำแหน่งประธานาธิบดีสหรัฐ
ในวงการภาพยนตร์และวรรณกรรม มีการใช้คำนี้เพื่อสื่อถึงตัวละครที่ถูกสร้างขึ้นมาเพื่อตายอย่างน่าสลดเพื่อกระตุ้นการกระทำของตัวเอก
แกสตริโนมา

| แกสตริโนมา (Gastrinoma) |
| --- | --- |
Micrograph of a neuroendocrine tumour of the stomach. H&E stain.
บัญชีจำแนกและลิงก์ไปภายนอก
ICD-O:: M8153/1
DiseasesDB: 14279
eMedicine: med/2678
MeSH: D015408
แกสตริโนมา (อังกฤษ: gastrinoma) เป็นเนื้องอกในตับอ่อนหรือลำไส้เล็กส่วนต้น (ดูโอดีนัม) ซึ่งหลั่งฮอร์โมนแกสตรินออกมามากผิดปกติ ทำให้เกิดแผลในลำไส้และกระเพาะอาหารได้
บ่อยครั้งเนื้องอกแกสตริโนมานี้เป็นที่มาของการหลั่งแกสตรินมากผิดปกติจนทำให้เกิดกลุ่มอาการโซลลินเจอร์-เอลลิสันได้
แกลเลอรี

แกลเลอรี (อังกฤษ: gallery) อาจจะหมายถึง
หอศิลป์ (art gallery) เช่น หอศิลป์แห่งชาติ
ห้องแสดงภาพ
ห้องโถงยาว (สถาปัตยกรรม) ส่วนหนึ่งของสถาปัตยกรรมที่เป็นห้องโถงยาวแคบ มักจะใช้ตกแต่งด้วยภาพเขียน, ประติมากรรม หรือจิตรกรรมฝาผนัง
ระเบียงแคบ (balcony) ที่มักจะมีราวระเบียงที่อาจจะอยู่ภายในหรือภายนอกอาคารก็ได้
ระเบียงแนบ (Triforium) คือระเบียงแคบที่สร้างภายในความหนาของผนังในคริสต์ศาสนสถาน
ระเบียงนักดนตรี (Minstrel's gallery) ระเบียงที่ใช้โดยกลุ่มนักดนตรี หรือนักร้อง อาจจะอยู่ภายในมหาวิหารหรือสิ่งก่อสร้างอื่น
ระเบียงสังเกตการณ์ (Observation deck) มักจะอยู่ส่วนบนของสิ่งก่อสร้างสำหรับให้ผู้ใช้ได้ดูภูมิทัศน์ระยะกว้างไกล
ระเบียงทัศนา (Belvedere) ระเบียงที่สร้างบนส่วนบนของสิ่งก่อสร้างเพื่อที่จะให้ได้เห็นทิวทัศน์ดี
ผู้ชมที่ขัดจังหวะผู้แสดง (Peanut gallery)
แกลเลอรี (วงดนตรี)
แกลเลอรี (เพลง)
แกลเลอรี (อัลบั้ม)
ดูเพิ่ม

มิวเซียม
แกรนด์เธฟต์ออโตออนไลน์

วิดีโอเกมแอ็กชันผจญภัยหลายผู้เล่น ค.ศ. 2013
| แกรนด์เธฟต์ออโตออนไลน์ |
| --- | --- |

ผู้พัฒนา: ร็อกสตาร์นอร์ท
ผู้จัดจำหน่าย: ร็อกสตาร์เกมส์
กำกับ: เลสลี เบนซีส์
อำนวยการผลิต: แอนดี ดูธี
ออกแบบ: เลสลี เบนซีส์
โปรแกรมเมอร์: อดัม ฟาวเลอร์ แดเนียล เยลแลนด์ โรเบิร์ต ทริกกี
ศิลปิน: แอรอน การ์บัต
ชุด: แกรนด์เธฟต์ออโต
เอนจิน: เรจ
เครื่องเล่น: เพลย์สเตชัน 3 เอกซ์บอกซ์ 360 เพลย์สเตชัน 4 เอกซ์บอกซ์วัน ไมโครซอฟท์ วินโดวส์ เพลย์สเตชัน 5 เอกซ์บอกซ์ซีรีส์เอกซ์/เอส
วางจำหน่าย:  1 ตุลาคม ค.ศ. 2013 เพลย์สเตชัน 3, เอกซ์บอกซ์ 360 1 ตุลาคม ค.ศ. 2013 เพลย์สเตชัน 4, เอกซ์บอกซ์วัน 18 พฤศจิกายน ค.ศ. 2014 ไมโครซอฟท์ วินโดวส์ 14 เมษายน ค.ศ. 2015 เพลย์สเตชัน 5, เอกซ์บอกซ์ซีรีส์เอกซ์/เอส ไตรมาส 3/ไตรมาส 4 ค.ศ. 2021 
แนว: แอ็กชันผจญภัย
รูปแบบ: หลายผู้เล่น
แกรนด์เธฟต์ออโตออนไลน์ (อังกฤษ: Grand Theft Auto Online) เป็นวิดีโอเกมแอ็กชันผจญภัยออนไลน์หลายผู้เล่นที่พัฒนาโดยร็อกสตาร์นอร์ทและเผยแพร่โดยร็อกสตาร์เกมส์ ซึ่งวางจำหน่ายในวันที่ 1 ตุลาคม ค.ศ. 2013 สำหรับเพลย์สเตชัน 3 และเอกซ์บอกซ์ 360, 18 พฤศจิกายน ค.ศ. 2014 สำหรับเพลย์สเตชัน 4 และเอกซ์บอกซ์วัน รวมถึงวันที่ 14 เมษายน ค.ศ. 2015 สำหรับไมโครซอฟท์ วินโดวส์ ส่วนเวอร์ชันเพลย์สเตชัน 5 และเอกซ์บอกซ์ซีรีส์เอกซ์/เอส มีกำหนดวางจำหน่ายปลาย ค.ศ. 2021 เกมดังกล่าวเป็นส่วนเสริมออนไลน์ของแกรนด์เธฟต์ออโต V โดยมีฉากอยู่ในรัฐสมมติของซานอันเดรอัส (อิงจากเซาเทิร์นแคลิฟอร์เนีย) ซึ่งแกรนด์เธฟต์ออโตออนไลน์อนุญาตให้มีผู้เล่นได้มากถึง 30 คน ในการสำรวจสภาพแวดล้อมแบบโอเพนเวิลด์ และมีส่วนร่วมในแบบร่วมมือหรือเกมการแข่ง
การออกแบบแบบโอเพนเวิลด์ช่วยให้ผู้เล่นท่องไปในซานอันเดรอัสได้อย่างอิสระ ซึ่งรวมถึงเมืองที่เปิดกว้างและเมืองลอสซานโตสที่สมมติขึ้น (อิงจากลอสแอนเจลิส) ผู้เล่นควบคุมตัวเอกที่ไม่มีบทพูดในการเดินทางของพวกเขาเพื่อกลายเป็นผู้ก่ออาชญากรรมที่โดดเด่น และสร้างกลุ่มของตัวเองเมื่อพวกเขาบรรลุผลงานที่ใจกล้ามากขึ้น โดยกำหนดทั้งสองสัปดาห์ก่อนและสองสามปีหลังจากแคมเปญผู้เล่นคนเดียว แกรนด์เธฟต์ออโตออนไลน์ประกอบด้วยภารกิจร่วมมือที่ผู้เล่นหลายคนทำภารกิจให้เสร็จสิ้นเพื่อให้การเล่าเรื่องก้าวไกล เกมนี้ยังมีภารกิจและกิจกรรมข้างเคียงจำนวนมากรวมถึง "ไฮส์" (Heists) ขั้นสูง และธุรกิจต่าง ๆ ที่ผู้เล่นสามารถซื้อด้วยเงินในเกมเพื่อสร้างรายได้
แกรนด์เธฟต์ออโตออนไลน์ได้รับการพัฒนาควบคู่ไปกับโหมดผู้เล่นเดี่ยว จึงได้รับการออกแบบให้เป็นประสบการณ์ที่แยกจากกันสำหรับการเล่นในโลกที่มีการพัฒนาอย่างต่อเนื่อง เมื่อเปิดตัว เกมได้ประสบปัญหาทางเทคนิคอย่างกว้างขวาง ส่งผลให้ไม่สามารถเล่นภารกิจได้ และข้อมูลตัวละครสูญหาย ในตอนแรกผู้วิจารณ์แบบแบ่งฝ่ายได้วิพากษ์วิจารณ์ว่าไม่มีทิศทางและภารกิจซ้ำซาก พร้อมด้วยคำชมที่มุ่งเน้นไปที่ขอบเขตและรูปแบบการเล่นปลายเปิดโดยเฉพาะ เกมนี้ได้รับรางวัลส่งท้ายปี ตั้งแต่ความผิดหวังครั้งใหญ่ไปจนถึงเกมหลายผู้เล่นยอดเยี่ยมจากสิ่งพิมพ์เกี่ยวกับเกมหลายฉบับ เกมดังกล่าวได้รับการอัปเดตฟรีเป็นประจำ โดยจะขยายไปสู่โหมดเกมและเนื้อหา ซึ่งช่วยปรับปรุงการรับสัญญาณที่สำคัญ ทั้งนี้ การอัปเดตไฮส์ใน ค.ศ. 2015 ได้รับการตอบรับอย่างดีจากนักวิจารณ์
แหล่งข้อมูลอื่น

เว็บไซต์ทางการ
แกโดลิเนียม(III)

Chemical compound
แกโดลิเนียม (III) คลอไรด์ (อังกฤษ: Gadolinium (III) chloride) เป็นผลึกของแข็งสีขาว  และเป็น เฮกซาไฮเดรต สีขาวด้วย, เลขทะเบียน CAS [19423-81-5]
แก่ง

แก่งน้ำในแคนาดา
แก่ง (อังกฤษ: rapid) หมายถึง ลักษณะของแหล่งน้ำที่มีหินก้อนเล็ก ก้อนใหญ่ โผล่ขึ้นมากลางแหล่งน้ำนั้น โดยที่ลักษณะของหินที่โผล่ขึ้นมากลางแหล่งน้ำจะมีลักษณะแตกต่างกัน  ในบางครั้งทำให้กีดขวางการจราจรทางน้ำเช่น แหล่งแก่งกลางแม่น้ำโขง หรือบางครั้งแก่งหินที่เกิดขึ้นมีโพรงอยู่ด้านใต้ของหิน ทำให้สภาพของน้ำกลายเป็น "น้ำวน"   เนื่องจากหินที่เกิดขึ้นมีลักษณะแตกต่างกัน จึงเป็นแหล่งพักอาศันที่เหมาะสมของสัตว์น้ำ    และนอกจากนี้ยังชลอการไหลของน้ำทำให้น้ำไหลช้าลง  จากการระเบิดแก่งกลางแม่น้ำโขงทำให้แหล่งอาศัยของสัตว์น้ำน้อยลง  น้ำไหลแรงมากขึ้นในฤดูน้ำหลาก และไม่มีแหล่งกักน้ำในฤดูแล้งจึงทำให้น้ำแห้งขอด
เกมผจญภัย

The Whispered World (2009) is an example of a context-based point-and-click adventure game using high-definition graphics and animation.
เกมผจญภัย (อังกฤษ: Advanture Game) เป็นวิดีโอเกมประเภทหนึ่ง ที่ผู้เล่นจะสวมบทบาทเป็นตัวละครตัวหนึ่งและต้องกระทำเป้าหมายในเกมให้สำเร็จลุล่วงไปได้ โดยเน้นไปที่การแก้ปริศนา โดยส่วนมากปริศนาในเกมจะเน้นใช้ตรรกะแก้ปัญหาและใช้สิ่งของที่ผู้เล่นเก็บมาระหว่างผจญภัย นอกจากนั้นผู้เล่นยังคงต้องพูดคุยกับตัวละครตัวอื่นๆอีกด้วย โดยส่วนมากเกมผจญภัยมักจะถูกสร้างมาให้สำหรับเล่นคนเดียว เพราะเนื้อเรื่องและการลำดับเหตุการณ์เหมาะสำหรับเล่นคนคนเดียวเท่านั้น อย่างไรก็ดีคำว่า เกมผจญภัย นั้นเป็นคำจำกัดความที่กว้าง หลาย ๆ ครั้งที่ผู้คนมักจะเข้าใจผิดและเรียกเกมที่มีส่วนผสมของเกมผจญภัยว่าเป็นเกมผจญภัย (เช่น Bio Hazard, The Legend of Zelda)
ประวัติศาสตร์ > Colossal Cave Adventure

เกมผจญภัยเริ่มขึ้นช่วงปี 1970 William Crowther พนักงานของบริษัท BB&N สร้างเกม Colossal Cave Adventure เกมผจญภัยเกมแรกขึ้น โดยใช้คุณลักษณะของเกมแบบข้อความนั่นคือ ถ้าอยากเดินต้องพิมพ์ Move ถ้าอยากคุยก็ต้องพิมพ์ Talk พื้นฐานทุกอย่างอยู่ที่การพิมพ์ เกมนี้ได้รับความนิยมอย่างสูงจนได้ Don Woods มาช่วยโปรแกรมมิ่งอีกแรงหนึ่ง จุดเด่นของเกม Colossal Cave Adventure นั้น คือเกมผจญภัยในถ้ำ เต็มไปด้วยดาบและเวทมนตร์
หลังจากนั้นแฟนเกมของ Colossal Cave Adventure ชื่อ Scott Adams เริ่มพัฒนาเกมแบบเวกเตอร์กราฟิก โดยใช้การประมวลผลที่สูงขึ้น เขาเขียนโปรแกรมให้ Colossal Cave Adventure สามารถเล่นบนเครื่องคอมพิวเตอร์ในบ้านได้ หลังจากนั้น ในช่วงปี ค.ศ. 1978 Scott ก่อตั้ง Adventure International ผลิตเกมผจญภัยออกมา 12 เกม ก่อนจะล้มละลายในปี 1985
ประวัติศาสตร์ > Zork

เพื่อนรักสองคน Dave Lebling และ Marc Blank แห่งสถาบันวิจัยเทคโนโลยีเมสซาชูเซท ได้พยายามสร้างเกมแบบ Colossal Cave Adventure ขึ้น โดยร่วมทีมกับ Tim Anderson  และ Bruce Daniels พวกเขาสร้างเกมผจญภัยที่ได้รับความนิยมสูงสุดตลอดการ Zork
หลังจากเรียนจบ Tim Anderson, Joel Berez, Marc Blank, Mike Broos, Scott Cutler, Stu Galley, Dave Lebling, J. C. R. Licklider, Chris Reeve, และ Albert Vezza ก่อตั้งบริษัท Infocom ขึ้น ในปีค.ศ. 1979 สิ่งแรกที่พวกเขาทำคือวางขายเกม Zork แต่พวกเขาก็ต้องทำการสร้างใหม่ เพราะ Zork เก่ามีขนาดใหญ่เกินกว่าจะบรรจุลงในคอมพิวเตอร์ทั่วไปได้ ซึ่งทางออกของพวกเขาคือแบ่งเกมออกเป็นตอนๆ ในที่สุดเกม Zork 1 : The Great Underground Empire ก็วางขาย พวกเขาสามารถขายได้ถึง 1ล้านตลับ
ประวัติศาสตร์ > Sierra

หลังจากที่ยุคคอมพิวเตอร์แบบสองสีใกล้จะจบลง สามีภรรยาครอบครัว Williams ซึ่ง Ken Williams ผู้เป็นสามีเปิดบริษัทโปรแกรมมิ่งสำหรับเครื่อง Apple II จนวันหนึ่งเขาและภรรยาของเขา Roberta Willams ได้ลองเล่นเกม Colossal Cave Adventure และ Roberta ก็ชอบมันมาก ในที่สุดเธอได้เสนอกับสามีของเธอให้ทำเกมผจญภัยโดยให้มีภาพขึ้นในจอด้วยและนั่นคือต้นกำเนิดของเกมผจญภัยแบบกราฟิก
ในที่สุด Ken และ Roberta ตัดสินใจเปิดบริษัท On-Line Systems และ Roberta ได้สร้างเกมแรกของเธอคือ Mystery House ซึ่งได้รับแรงบันดาลใจมาจาก And Then There Were None  ของ อาการ์ธ่า คริสตี้ (ซึ่งเกมนี้ถูกคิดขึ้นระหว่างการรับประทานอาหารเย็น) โดยเกมนั้นเป็นเกมผสมกันระหว่างเกมแบบ Text Based แต่มีภาพขึ้นในจอช่วยให้ผู้เล่นเข้าใจเกมได้มากขึ้น เกม Mystery House ขายได้ถึง 80,000 ตลับ ตลับละ 25.95 เหรียญ จนเมื่อมาถึงยุคของจอ 4 สี โรเบอร์ต้าก็สร้างเกมผจญภัยอีกมากมายไม่ว่าจะเป็น Wizard and the Princess, Mission Asteroid และ Time Zone (ซึ่งเป็นเกมผจญภัยสุดทะเยอทะยานในยุคนั้น สนนราคาตลับละ 99 เหรียญ ซึ่งแพงกว่าคนยุคนั้นจะจ่ายได้) โดยที่ Ken รับหน้าที่วาดรูปให้
หลังจากที่เกมของ On-Line Systems ได้รับความนิยมอย่างสูงสุด บริษัทตัดสินใจเปลี่ยนชื่อเป็น Sierra On-Line Systems ในปี ค.ศ. 1982 Roberta ได้สร้างเกมทีมี่ชื่อต่อท้ายว่า Quest โดยได้แก่ King’s Quest, Space’s Quest, Police’s Quest, Quest for Glory และยังมีเกมอื่นๆที่ไม่ใช่ของ Roberta ไม่ว่าจะเป็น Leisure Suit Larry (Al Lowe) หรือ Gabriel Knight (Jane Jensen) โดยเกมหลังๆส่วนมากจะเป็นเกมแบบกราฟิก ไม่ใช่การวาดภาพเหมือนที่ผ่านมา ซีรีส์ของ Quest ได้รับความนิยมมาก มีการสร้างภาคต่อมากมาย
ประวัติศาสตร์ > Lucasarts

หลังจากที่ Sierra On-Line Systems ครองตลาดเกมผจญภัยแต่เพียงผู้เดียว ในปี ค.ศ. 1987 โปรแกรมเมอร์ชื่อ Ron Gilbert จากบริษัท Lucasfilm Games ได้พัฒนาระบบที่เรียกว่า SCUMM (มาจากคำว่า Script Creation Utility for Maniac Mansion) เป็นระบบแทนที่จะใช้การพิมพ์คำสั่งในการกระทำต่างๆ พวกเขากลับเลือกใช้เมาส์ในการเลือกคำสั่งแทน (ซึ่งเป็นจุดเริ่มต้นของการล่มสลายของเกมแบบพิมพ์) โดยระบบหลักๆของ SCUMM นั้นตัวเกมจะมีแผงคำสั่งอยู่ด้านล่าง โดยแผงคำสั่งนั้นจะเป็นคำสั่งทั่วๆไป เช่น เปิด ใช้ เก็บ คุย ซึ่ง Ron Gilbert ได้พัฒนาระบบนี้สำหรับเกม Maniac Mansion และ Zak McKracken and The Alien Mindbender ซึ่งเป็นเกมแบบ 16 สี และเมื่อถึงยุคของ สี 256 สีและ Windows 3.1 เกมอย่าง Monkey Island (ในชื่อของ The Secret of Monkey Island) และ Indiana Jones and The Fate of Atlantis ก็ถูกพัฒนาขึ้น (ซึ่งระบบ SCUMM นั้นได้รับความนิยมมาก จนกระทั่งหลายๆเกมหรือแม้แต่ Sierra เองก็หยิบยืมไปใช้ด้วยเช่นกัน)
และเมื่อยุคสี 16 บิท และ Windows 95 เริ่มต้นขึ้น สุดยอดเกมที่ทาง Lucasarts (ชื่อใหม่ของ Lucasfilm Games) ร่วมมือกับ Steven Spielberg นาม The Dig ก็กำเนิดขึ้น โดยเอาเนื้อเรื่องไซ-ไฟของมนุษย์ต่างดาวมาเป็นเกมและในปี 1993 เกมสุดฮาอย่าง Day of the Tentacle (โดยตัวเอกเป็นคนเดิมจาก Maniac Mansion) ในรูปแบบของการ์ตูน เกมสองคู่หูจากหนังสือการ์ตูน Sam & Max เกมผจญภัยของสิงห์หนุ่มนักบิด Full Throttle ก็ออกสู่ตลาด Lucasarts กลายเป็นคู่แข่งอย่างเป็นทางการของ Sierra On-Line System และก่อกำเนิดยุคทองของเกมผจญภัย
แต่ทว่าในที่สุดกระแสเกม3มิติก็เพิ่มพูนขึ้น ทำให้เกมผจญภัยแบบเมาส์คลิกถดถอยลง จนในที่สุดเกมอย่าง Grim Fadango ซึ่งใช้คียบอร์ดควบคุมแบบสมบูรณ์ก็วางขายในปีค.ศ. 1998และทำให้ระบบ SCUMM ก็ถูกเลิกใช้และเริ่มใชะระบบแบบ GrimE
ประวัติศาสตร์ > Myst

ถึงแม้ว่าในช่วงปี ค.ศ. 1991 บริษัท Lucasarts จะครองตลาดเกมผจญภัยขณะนั้น พนักงานของ Cyan Inc. นำโดยสองพี่น้อง Rand และ Robbin Miller ได้ตัดสินใจใช้เทคโนโลยีล่าสุดขณะนั้นสร้างเกมผจญภัยกึ่ง 3มิติเกมแรกของโลกออกมา คือ Myst
ถึงแม้ Myst จริงๆแล้วจะเป็นเกม 2มิติ ฉากและแบ๊คกราวนด์ของมันถูกสร้างโดยการเรนเดอร์แบบ 3มิติ และ Myst ยังถือได้ว่าเป็นผู้บุกเบิกเกมแนว Puzzle Adventure (เกมผจญภัยแบบปริศนา) ไม่มีการเก็บของ ไม่มีการพูดคุย มีแต่ปริศนาล้วนๆ แนวของ Myst ได้รับความนิยมอย่างสูง จนในที่สุดก็มีเกมคล้ายๆ Myst ออกมามากมาย
และเพราะกระแสความนิยมของ Myst ทำให้เกม Myst มีภาคต่อออกมามากมาย ไม่ว่าจะเป็น Riven, Myst III: Exile, URU: Ages Beyond Myst, Myst IV: Revelation หรือกระทั่ง Myst V: End of Ages และยังมีภาคนิยายออกขายในชื่อ Myst: The Book of Atrus, Myst: The Book of Ti'ana และ Myst: The Book of D'ni.
ประวัติศาสตร์ > ยุคตกต่ำ

ในช่วงปี ค.ศ. 1994 อิธิพลของเกม 3มิติ เริ่มมีเข้ามามากขึ้น ตลาดเริ่มหันเหไปในเกมที่เน้นแอ๊คชั่น เพราะการมาของ Half Life ทำให้กระแสของเกมผจญภัยถดถอยลง และยังมีลูกผสมของเกมผจญภัย ทั้ง Resident Evil และ The Legend of Zelda ทำให้หลายๆค่ายเกมต่างเริ่มเล็งเห็นจุดอิ่มตัวของเกมผจญภัย จนในที่สุดสัญญาณแห่งความล้มเหลวก็เกิดขึ้น เมื่อ Sierra ตัดสินใจเปลี่ยนเกม King’s Quest ในภาคที่ 8 ชื่อ Mask of Eternity ให้กลายเป็นเกมแบบ Action Adventure เพื่อหวังกระตุ้นยอดขาย แต่โชคร้ายที่ไม่เพียงแต่เกมจะออกมาธรรมดามากๆแล้วบรรดาแฟนเก่าของเกมนี้ต่างต่อว่าและไม่ยอมรับที่ทาง Sierra ทำลายเกมผจญภัยสุดคลาสสิกนี้ และทำให้ Roberta Williams ต้องออกไปพักผ่อนและเขียนนิยาย เธอคอยว่าเมื่อไหร่ที่เกมผจญภัยจะเข้าที่เหมือนเดิม และไม่เพียงแต่ King’s Quest เท่านั้น ซีรีส์ Quest อื่นๆ ไม่ว่าจะเป็น Police’s Quest ที่กลายมาเป็น Police’s Quest Swat II (เกมแนววางแผนการรบ) และ Quest for Glory ที่ไม่ได้รับความนิยมแม้แต่น้อย
สัญญาณอันตรายต่อมาของเกมผจญภัยคือการลาออกจากวงการเกมของเหล่านักพัฒนามือฉมัง ไม่ว่าจะเป็น Ron Gilbert, Tim Scafer, Al Lowe เริ่มออกจากบริษัทของพวกเขา รวมถึงบริษัทยักษ์ใหญ่อย่าง Lucasarts ก็เริ่มสร้างเกมผจญภัยน้อยลง จนกระทั่งมาถึงเกมสุดท้ายอย่าง Escape from Monkey Island (ค.ศ. 2000) และ Lucasarts ก็ยกเลิกแผนการสร้างเกมผจญภัยทั้งหมดไม่ว่าจะเป็นภาคต่อของ Full Throttle หรือ Sam & Max
ประวัติศาสตร์ > ในปัจจุบัน

เกมผจญภัยกลับมาฟื้นฟูอีกครั้งในช่วงปี ค.ศ. 2001 เมื่อบริษัทยักษ์ใหญ่จากยุโรปได้เริ่มสร้างเกมผจญภัยของตัวเองออกมามากมาย (ตรงกันข้ามกับประเทศสหรัฐอเมริกา ซึ่งเลิกผลิตเกมผจญภัยแล้ว) ไม่ว่าจะเป็น Syberia, Amerzone หรือ The Longest Journey ทำให้เกมผจญภัยกลับมาเฟื่องฟูอีกครั้ง รวมทั้งในปัจจุบันเกมประเทศญี่ปุ่นก็มีการสร้างเกมผจญภัยขึ้นมาให้กับเครื่อง นินเทนโด ดีเอส อย่างเช่น เกียคุเทนไซบัน, Trace Memory และ Touch Detective
ระบบหลักๆและลักษณะของเกมผจญภัย

เกมผจญภัยเกือบทุกเกมในโลก มักจะมีพื้นฐานการเล่นคล้ายๆกัน โดยส่วนมากผู้เล่นจะได้รับเป้าหมายในการทำงาน 1 อย่าง ในระหว่างดำเนินเรื่องผู้เล่นจะต้องพบกับอุปสรรคและตัวละครมากมาย ผู้เล่นต้องมีปฏิสัมพันธ์กับตัวละครตัวอื่น ทำงานย่อยๆที่ได้รับมอบหมายแล้วไขปริศนาเพื่อเดินทางต่อไป โดยพื้นฐานแล้วเกมผจญภัยจะเป็นลักษณะที่เรียกว่า "Fetch Quest" ซึ่งก็คือผู้เล่นจะต้องนำวัตถุชิ้นหนึ่ง ไปให้ตัวละครอีกตัวหนึ่งหรือกระทำต่อวัตถุอีกชิ้นหนึ่ง จากนั้นผู้เล่นอาจจะได้วัตถุใหม่มาแล้วผู้เล่นก็ต้องนำวัตถุนั้นไปให้บุคคลหรือส่งของอื่นเพื่อให้ได้รับสิ่งของใหม่มา ในบางครั้งรูปแบบการเล่นนี้บางครั้งจะเรียกเป็นภาษาพูดว่า "นำ X ไปให้ Y เพื่อรับ Z" นอกจากนั้นแล้วเกมผผจญภัยจะมีลักษณะที่เด่นๆในตัวเกมดังนี้
ระบบหลักๆและลักษณะของเกมผจญภัย > การเคลื่อนที่

เกมผจญภัยจะต่างจากเกมแอ็กชันหรือเกมสวมบทบาท ตรงที่ว่าผู้เล่นจะมีขอบเขตการเคลื่อนไหวที่จำกัด ถึงแม้สภาพการจะดูเหมือนผู้เล่นจะเคลื่อนที่ไปตรงนั้นได้ก็ตาม ตรงข้ามกับเกมแบบFirst Person Shooter ซึ่งผู้เล่นสามารถเดินไปแทบทุกที่ของพื้นที่ได้ (ถึงแม้จะทำให้ตกเหวตายก็ตาม)
ระบบหลักๆและลักษณะของเกมผจญภัย > การมีปฏิสัมพันธ์

ในเกมผจญภัยเกือบทุกเกม ถ้าเกมนั้นมีตัวละครที่ไม่ใช่ศัตรู ผู้เล่นจะสามารถเข้าไปคุยกับบุคคลนั้นได้ ซึ่งบางเกมก็จะให้คุยไม่กี่ประโยค บางเกมจะให้เลือกคำตอบหรือคำพูดที่ต้องการพูดได้ ซึ่งการพูดคุยนั้นนอกจากทำให้เนื้อเรื่องดำเนินต่อไปแล้ว ตัวละครบางตัวจะให้สิ่งของที่จำเป็นสำหรับการไขปริศนาต่อไปอีกด้วย
ระบบหลักๆและลักษณะของเกมผจญภัย > การรวบรวมสิ่งของ

สิ่งที่ผู้เล่นเกมผจญภัยทุกคนพึงจะมีนั้นคือนิสัยเก็บทุกสิ่งทุกอย่างที่สามารถเก็บได้ ในเกมผจญภัยการเก็บสิ่งของนั้นถือเป็นสิ่งสำคัญมาก เพราะปริศนาบางชิ้นหรือบุคคลบางคนในเกมจะมีปฏิสัมพัธ์กับผู้เล่นก็ต่อเมื่อมีวัตถุที่กำหนด ดังนั้นการพยายามรวบรวมวัตถุให้มากที่สุดจะเป็นนิสัยของนักเล่นเกมผจญภัยทุกคน สิ่งที่ทำให้การรวบรวมสิ่งของในเกมผจญภัยต่างจากเกมอื่นๆนั้นตรงที่ สิ่งของทุกชิ้นในเกมมักจะเป็นสิ่งของสำคัญ ทิ้งไม่ได้ และมีเพียงชิ้นเดียว (ต่างจากไอเท็มในเกมสวมบทบาทหรืออาวุธในเกมแอ็กชัน)
ระบบหลักๆและลักษณะของเกมผจญภัย > การไขปริศนา

เกมผจญภัยนั้นนอกเหนือจากการหากุญแจและคุยกับตัวละครอื่นๆแล้ว ปริศนาในเกมผจญภัยจะแตกต่างกันไปในแต่ละเกม แต่โดยส่วนมากสามารถจำแนกออกย่อยๆได้เป็น 3 ประเภท
ปริศนาแบบตรรกะ 
 คือปริศนาที่ต้องใช้สมองและการคำนวณในการไขปริศนาออกมา เช่น การคำนวณวิถีโค้งปืนใหญ่, การคำนวณหาระดับอ๊อกซิเจน หรือ การไขปริศนาตู้เซฟ ซึ่งปริศนาประเภทนี้มักจะไม่ต้องใช้สิ่งของมาแก้ปริศนา (ยกเว้นต้องเอาสิ่งของมาใช้เพื่อให้เกิดปริศนา) และมักใช้สภาพรอบด้านเป็นตัวไขปริศนา เกมที่มักมีปริศนาประเภทนี้มักจะเป็นเกม Puzzle Adventure ซะส่วนใหญ่ เช่น Myst
ปริศนาแบบสามัญสำนึก 
 คือปริศนาที่ต้องใช้ความคุ้นเคยกับสถานการณ์และวัตถุแก้ปริศนาออกมา โดยส่วนมากมักเป็นปริศนาที่สามารถเอาไปใช้ในชีวิตจริงได้ เช่น การเอาบัตรแข็งๆสอดข้างประตูเพื่อสะเดาะกลอน, พ่นควันใส่ในห้องเพื่อให้มองเห็นสัญญาณเลเซอร์ หรือ เอาถังดับเพลิงคาร์บอนไดอ๊อกไซด์มาฉีดใส่แผงวงจรทำให้เกิดการลัดวงจร เกมประเภทนี้โดยส่วนมากมักจะเป็นเกมที่ตัวละครเป็นคนธรรมดา เช่น Nancy Drew, The Moment of Silence, Fahrenheit
ปริศนาเฉพาะตัว 
 คือปริศนาที่เกิดขึ้นได้เฉพาะในเกมเท่านั้น ไม่สามารถเกิดได้ในโลกจริง ปริศนาประเภทนี้ผู้เล่นต้องใช้จินตนาการที่สูงมาก จนหลายๆครั้งผู้เล่นอาจจะนึกไม่ถึงก็ได้ เช่น ปริศนา "สวม" สุนัข, ปริศนากดไดรฟ์ซีดีรอม หรือ การเอาตุ้มหู, สร้อย ไปให้หุ่นหัวเรือ ปริศนาประเภทนี้โดยส่วนมากมักพบในเกมที่มีเนื้อหาอยู่บนโลกจินตนาการ เช่น Simon the Sorcerer, Monkey Island, The Legend of Kyrandia
ระบบหลักๆและลักษณะของเกมผจญภัย > ความตาย

เกมผจญภัยบางเกมจะให้ผู้เล่นสามารถตายได้ แต่ต่างจากเกมอื่นๆ เกมผจญภัยจะให้ผู้เล่นตายได้ในเฉพาะจุดที่กำหนดเท่านั้น ตราบใดที่ผู้เล่นยังไม่ถึงจุดที่จะตายผู้เล่นจะไม่สามารถตายได้ แต่โดยส่วนมาเกมผจญภัย มักจะไม่ให้ผู้เล่นตายเพื่อจะได้มีเวลาไขปริศนา
ระบบหลักๆและลักษณะของเกมผจญภัย > เนื้อหา

เกมผจญภัยส่วนมากมักจะมีเนื้อหาค่อนข้างเบา, มีความรุนแรงต่ำและเน้นไปที่มุขและคำพูดตลกขบขัน ทำให้เกมผจญภัยส่วนมากมักจะเล่นได้ทุกวัย แต่ถึงกระนั้นเกมผจญภัยบางเกมก็สร้างเนื้อหาให้โหดร้าย หรือกระทั่งใช้คำหยาบคายเต็มไปหมด รวมทั้งบางเกมยังมีเรื่องของศพ, เลือดและภาพคนเปลือยกาย ซึ่งรุนแรงพอๆกับเกมแอ็กชันเลยทีเดียว
ระบบหลักๆและลักษณะของเกมผจญภัย > ระบบอื่นๆ

นอกเหนือจากระบบหลักๆในข้างต้น เกมผจญภัยบางเกมได้ใส่ระบบอื่นไว้ เช่น ระบบกดปุ่มตามจังหวะ (Fahrenheit), ระบบต่อสู้ (Dreamfall: the Longest Journey), ระบบทิ้งสิ่งของ (The Legend of Kyrandia), ระบบเวลาจริง (The Last Express) หรือ ระบบค่าประสบการณ์ (Quest for Glory)
ประเภทของเกมผจญภัย

เกมผจญภัยนั้นมีหลากหลายประเภท แบ่งออกได้ใหญ่ๆเป็น 3 ประเภทดังนี้
ประเภทของเกมผจญภัย > Text Based Adventure

คือเกมผจญภัยที่ใช้การพิมพ์เป็นสำคัญ ดังที่กล่าวไว้ข้างต้น เกมประเภทนี้ผู้เล่นต้องอ่านภาษาอังกฤษค่อนข้างแข็งเพราะตัวเกมบรรยายเป็นภาษาอังกฤษทั้งหมด และจินตนาการต้องกว้างพอที่จะสร้างภาพในหัวได้เพราะเกมนี้ไม่มีการแสดงภาพ ระบบพิมพ์ในเกมถูกเรียกอีกอย่างว่า Parser Interface
ประเภทของเกมผจญภัย > Graphical Adventure

หรือเรียกอีกอย่างว่า Point 'n Click Adventure คือประเภทเกมผจญภัยที่มีการผลิตออกมาเยอะที่สุด เพราะมีการแสดงภาพ ทำให้ผู้เล่นสามารถรู้เหตุการณ์ที่เกิดขึ้นโดยไม่ต้องอ่านได้ เกมประเภทนี้ช่วงแรกๆจะผสมกับระบบ Parser Interface (อย่าง Mystery House) แต่พอหลังจากที่ Lucasarts พัฒนาระบบ SCUMM ขึ้นมา เกมประเภท Point 'n Click ก็เกิดขึ้นมามากมาย (แม้กระทั่ง Sierra เคยเอาระบบนี้ไปใช้กับเกม Quest ภาคแรกๆของพวกเขาที่เอามาสร้างใหม่ด้วย) จนเมื่อมาถึงช่วงหัวเลี้ยวหัวต่อในยุคของเกม 3มิติ เกมใช้เมาส์ก็เริ่มลดลง ผู้พัฒนาหลายๆคนจึงเริ่มนำระบบการเดินแบบเกมแอ๊คชั่นมาใช้ ทำให้ทุกวันนี้เกมประเภทนี้จะถูกเรียกว่า Graphical Adventure
ประเภทของเกมผจญภัย > Puzzle Adventure

หลังจากที่ Myst วางขาย เกมหลายๆเกมก็เริ่มตามรอย Myst เกมประเภท Puzzle จะไม่มีการเก็บของ, ไม่มีปฏิสัมพันธ์กับผู้อื่นๆ มีแต่การไขปริศนาอย่างเดียว เกมประเภทนี้นอกจาก Myst แล้วยังมีเกมอย่าง Pyst (เกมล้อ Myst), Schizm และ Riddle of the Sphinx
เกมผจญภัยที่ได้รับความนิยม > ประเภทเกมชุด

เกมชุด Broken Sword
เกมชุด Discworld
เกมชุด Gabriel Knight
เกมชุด Gobliiins
เกมชุด Indiana Jones
เกมชุด The Journeyman Project
เกมชุด King's Quest
เกมชุด The Legend of Kyrandia
เกมชุด Leisure Suit Larry
เกมชุด The Longest Journey
เกมชุด Monkey Island
เกมชุด Myst
เกมชุด Phantasmagoria
เกมชุด Police Quest
เกมชุด Sam & Max
เกมชุด Runaway
เกมชุด Simon the Sorcerer
เกมชุด Space Quest
เกมชุด Syberia
เกมผจญภัยที่ได้รับความนิยม > ไม่ใช่เกมชุด

Fahrenheit (หรือ Indigo Prophecy ใน ประเทศสหรัฐอเมริกาและประเทศแคนาดา
Grim Fandango
The Dig
The Neverhood
Beneath a Steel Sky
เกมผจญภัยที่ได้รับความนิยม > เกมจากประเทศญี่ปุ่น

เกมชุดเกียคุเทนไซบัน (Phoenix Wright ในภาษาอังกฤษ)
Trace Memory (ญี่ปุ่น: アナザーコード ２つの記憶; โรมาจิ: อนาเธอร์โค้ด ฟุตัทสึ โนะ คิโอคุ)
Hotel Dusk: Room 215 (ญี่ปุ่น: ウィッシュルーム 天使の記憶; โรมาจิ: วิชรูม เทนชิ โนะ คิโอคุ)
Touch Detective (ญี่ปุ่น: おさわり探偵 小沢里奈; โรมาจิ: โอซาวาริตันเท โอซาวะ รินะ)
แหล่งข้อมูลอื่น

(อังกฤษ) เว็บไซต์ Just Adventure+ รวบรวมข่าว, บทวิจารณ์ และร้านขายเกมผจญภัย
(อังกฤษ) "Creating Adventure Games on Your Computer" คู่มือโปรแกรมมิ่งปี 1983 โดย Tim Hartnell
(อังกฤษ) "Defining the ideal adventure game" บทความโดย David Tanguay (1999)
(อังกฤษ) Fantasy Adventures เก็บถาวร 2006-12-08 ที่ เวย์แบ็กแมชชีน พิพิธพัณฑ์เกมผจญภัยยุคเก่า
(อังกฤษ) บทความ "What killed adventure games?"
แกลบ

แกลบ
แกลบ (อังกฤษ: Rice Husk) คือ เปลือกแข็งของเมล็ดข้าวที่ได้จากการสีข้าว เป็นส่วนที่เหลือใช้จากการผลิตข้าวสาร เมล็ดมีลักษณะเป็นรูปทรงรี เม็ดยาวสีเหลืองอมน้ำตาล หรือเหลืองนวลแล้วแต่ภูมิประเทศที่มีการปลูกข้าว แกลบประกอบด้วยเซลลูโลส เฮมิเซลลูโลส ลิกนิน และเถ้า และมีซิลิกาในเถ้ามาก แกลบไม่ละลายในน้ำ มีความคงตัวทางเคมี ทนทานต่อแรงกระทำ จึงเป็นตัวดูดซับที่ดีในการบำบัดน้ำเสียที่มีโลหะหนัก การกำจัดโลหะหนักด้วยแกลบมีรายงานว่าสามารถใช้ได้กับ แคดเมียม ตะกั่ว สังกะสี ทองแดง โคบอลต์ นิกเกิลและเงิน โดยใช้ได้ทั้งในรูปที่ทำและไม่ทำปฏิกิริยากับสารเคมี สารเคมีที่นิยมใช้ทำปฏิกิริยากับแกลบเพื่อให้ดูดซับโลหะมากขึ้นคือ โซเดียมไฮดรอกไซด์ โซเดียมคาร์บอเนตและอีพิคลอโรไฮดริน
การใช้ประโยชน์

นอกจากการนำแกลบข้าวไปใช้เป็นเชื้อเพลิงต่างๆแล้ว ยังสามารถนำไปผสมกับวัสดุอื่นๆทำเป็นวัสดุก่อสร้างแล้ว แกลบข้าวยังถูกนำไปผลิตเป็นขี้เถ้าแกลบ (Rice Husk Ash) เพื่อนำไปใช้ประโยชน์ ส่วนประกอบหลักของขี้เถ้าแกลบ คือ ซิลิกา (SiO2) สามารถนำไปทำให้บริสุทธิ์ด้วยกระบวนการทางเคมี และการเผาที่อุณหภูมิสูง ซิลิกาในขี้เถ้าแกลบมีทั้งที่เป็น ซิลิกาผลึก (Crystalline Silica) ซิลิกาผลึกสามารถแบ่งย่อยเป็นหลายชนิดตามความแตกต่างของรูปร่าง ลักษณะผลึกและความหนาแน่นของซิลิกา รูปร่างของผลึกมีหลายแบบ เช่น สามเหลี่ยม สี่เหลี่ยม หกเหลี่ยม สี่เหลี่ยมลูกบาศก์และเส้นยาว และซิลิกาอสัณฐาน (Amorphous Silica) ซึ่งเป็นซิลิกาที่มีรูปร่างไม่เป็นผลึก (Non-crystalline Silica)
สรรพคุณ ลดกลิ่น จากคอกวัว นำมาทำปุ๋ยได้
ใช้ผสมเพื่อปรับสภาพดิน
ใช้ทำปุ๋ยหมัก
ใช้กันความชื้นในคอกสัตว์
ใช้เป็นส่วนผสมการผลิตซีเมนต์
เป็นส่วนผสมในการทำอิฐ
เมื่อเผาเป็นถ่านแล้วเพิ่มสารเคมีบางประเภทใช้เป็นวัสดุถมในงานถนน
ใช้เป็นเชื้อเพลิง
เผาเป็นเถ้าขาว จนมีคุณสมบัติเป็นด่าง ใช้เป็นส่วนผสมของสบู่ ยาสระผม และน้ำยาล้างจาน เป็นต้น
ใช้ทำแท่งถ่านอัดขี้เถ้าแกลบ เพื่อเป็นเชื้อเพลิง
ใช้ดูดซับก๊าซจากกระบวนการผลิตทางด้านอุตสาหกรรม.
แหล่งข้อมูลอื่น

การดูดซับก๊าซจากกระบวนการหลอมพลาสติกในโรงงานพลาสติกโดยใช้วัสดุเหลือใช้จากการเกษตรเปรียบเทียบกับถ่านกัมมันต์ เก็บถาวร 2007-09-28 ที่ เวย์แบ็กแมชชีน
ทางเลือกในการใช้เชื้อเพลิงในปัจจุบันของประเทศไทย  เก็บถาวร 2007-02-14 ที่ เวย์แบ็กแมชชีน
สุรัส ตั้งไพฑูรย์, "การวิเคราะห์ความเป็นไปได้โครงการการจัดตั้งโรงไฟฟ้าขนาดเล็กโดยใช้แกลบเป็นเชื้อเพลิง", สถาบันบัณฑิตพัฒนบริหารศาสตร์. คณะพัฒนาการเศรษฐกิจ, 2540.
อภิสิทธิ์ เฉลิมวัย, "การศึกษาความคุ้มค่าในการลงทุนโครงการโรงไฟฟ้าชีวมวลเชื้อเพลิงแกลบในจังหวัดบุรีรัมย์", สถาบันบัณฑิตพัฒนบริหารศาสตร์. คณะพัฒนาการเศรษฐกิจ, 2546.